Diari Oficial de la Generalitat Valenciana


Sumari del DOGV 8266, del 04-04-2018 (2018/2288)

RESOLUCIÓ de 21 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 24/14-AIA Riba-roja de Túria.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8266

Data del DOGV
:   04-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2288


Data del document
:   21-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Riba-roja de Túria
    * impacte ambiental

RESOLUCIÓ de 21 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 24/14-AIA Riba-roja de Túria. [2018/2288]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 24/14-AIA Riba-roja de Túria.  
  
«Declaració d'impacte ambiental  
Expedient: 24/14-AIA.  
Títol: emmagatzematge, classificació i preparació de residus metàl·lics no perillosos.  
Promotor: Recuperaciones Roma, SL.  
Autoritat substantiva: Ajuntament de Riba-roja de Túria.  
Localització: polígon industrial l'Oliveral, c/ N-III, parcel·la 10-A, nau A-4, del terme municipal de Riba-roja de Túria (València).  
  
Descripció del projecte  
1. Objecte del projecte: l'objecte del projecte és la sol·licitud de la llicència ambiental d'acord amb la Llei 2/2006, de 5 de maig, de prevenció de la contaminació i qualitat ambiental, per a una activitat d'emmagatzematge, classificació i preparació de residus metàl·lics no perillosos.  
2. Principals característiques del projecte d'acord amb la documentació aportada: l'activitat comprén des de la recepció dels residus fins a l'emmagatzematge classificat mitjançant envasos totalment estancs i sectoritzats dins de la nau per a una posterior transferència d'aquests fins als gestors finals.  
La parcel·la edificable té forma rectangular de 848,63 m² de superfície. Està dividida en una nau industrial de 789 m² i un pati de 151 m², a través del qual s'accedeix a l'edifici des del vial de servei del polígon.  
  
Segons el planejament vigent, l'emplaçament de l'activitat té la qualificació de sòl urbà industrial i resta acreditada la compatibilitat urbanística del projecte mitjançant el certificat de l'Ajuntament de Riba-roja de Túria, de 5 de setembre de 2008.  
La connexió d'aigua potable es realitza des de la xarxa pública municipal del polígon. Les aigües residuals generades per l'activitat tenen l'origen en l'ús dels lavabos per part del personal, així com les derivades de la neteja usual de les instal·lacions, que no contenen cap classe de substàncies nocives o tòxiques. La xarxa de sanejament està dissenyada a base de canonada de PVC, amb l'abocament final a la xarxa de clavegueram públic que hi ha a la urbanització del polígon.  
A les instal·lacions es disposarà de la maquinària següent: carretons elevadors amb tracció elèctrica, bàscula per a pesada de vehicles, bàscula per a pesada de palets, terminal punt de venda, cisalla per a metalls i màquina peladora de cables elèctrics.  
  
Descripció del procés productiu  
L'activitat comprén la recepció i pesada dels residus arreplegats amb els mateixos vehicles de l'empresa o lliurats per altres gestors. Els materials es dipositen provisionalment a les zones assignades a la nau i, posteriorment, es procedeix a fer-ne la manipulació i classificació.  
  
Es realitzen principalment dues operacions de manipulació:  
1. Cisallat de residus metàl·lics per a reduir-ne les dimensions i permetre'n el paletitzat.  
2. Pelat de cables elèctrics per a separar les parts metàl·liques de les gomes i plàstics que conformen l'aïllament dels cables.  
El centre disposa d'una zona d'emmagatzematge constituïda de prestatgeries metàl·liques on s'organitzen els palets que contenen els diferents residus. Es disposa de fins a quatre alçades d'emmagatzematge (incloent-hi el terra), amb una càrrega màxima per palet de 1.200 kg.  
Addicionalment, la nau disposa d'una zona per a l'emmagatzematge a granel dels diferents residus metàl·lics que ateses les seues dimensions o naturalesa no poden paletitzar-se de manera convencional. Aquesta zona està dividida en tres seccions, separades per mitjà de murs prefabricats de formigó d'1,8 m d'alçada. La mobilitat d'aquests separadors permet adaptar la superfície de cada una de les àrees a l'operativa que hi ha en cada moment. L'operació de càrrega-descàrrega sobre les prestatgeries es realitza mitjançant la utilització de carretons elevadors elèctrics, tipus fenwich. Per a garantir la maniobrabilitat d'aquests vehicles, tots els corredors han de tindre un ample mínim de 3 metres.  
  
Recuperaciones Roma, SL, ha de portar un registre de totes les operacions en què intervinga. En el registre figuraran, almenys, les dades següents: procedència dels residus; quantitats, naturalesa, composició dels residus; data d'acceptació i recepció d'aquests; dipòsit on s'emmagatzema; destinació posterior dels residus emmagatzemats.  
  
Adequació de la nau  
La distribució en planta de la nau ha de ser la següent:  
Planta baixa.  
- Zona de recepció i pesada de residus: 115,85 m².  
- Zona de manipulació de residus: 403,47 m².  
- Magatzem de residus a granel (contenidors): 107,32 m².  
- Magatzem de residus en palets (prestatgeries): 31,72 m².  
- Menjador: 19,57 m².  
- Vestidors i lavabos: 12,60 m².  
- Escales d'accés a la primera planta: 6,97 m².  
  
Planta primera.  
- Escales i distribuïdor: 11,30 m².  
- Oficines: 76,80 m².  
- Lavabo: 3,40 m².  
El revestiment del terra a les oficines és de parquet mentre que el terra corresponent a vestidors, lavabos i zones comunes és de gres antilliscant de 40 x 40 cm. A la zona de magatzem i a la resta d'estances el terra està format d'una solera de formigó estés sobre terreny net i compactat a mà.  
  
Tipologia de residus admesos  
Els residus que cal gestionar, codificats segons la Llista europea de residus (LER), Ordre MAM/304/2002, de 8 de febrer, per la qual es publiquen les operacions de valorització i eliminació de residus i la Llista europea de residus, són els següents:  
Residus no perillosos.  
- 02 01 04: residus de plàstics (excepte embalatges).  
- 03 01 05: serradures, borumballes, retalls, fusta, taulons de partícules i xapes diferents dels esmentats en el codi 03 01 04.  
- 03 03 01: residus de corfa i fusta.  
- 07 02 13: residus de plàstic.  
- 12 01 01: llimadures i borumballes de metalls ferris.  
- 12 01 02: pols i partícules de metalls ferris.  
- 12 01 03: llimadures i borumballes de metalls no ferris.  
- 12 01 04: pols i partícules de metalls no ferris.  
- 12 01 05: borumballes i rebaves de plàstic.  
- 15 01 01: envasos de paper i cartó.  
- 15 01 02: envasos de plàstic.  
- 15 01 03: envasos de fusta.  
- 15 01 04: envasos metàl·lics.  
- 15 01 05: envasos compostos.  
- 15 01 06: envasos mesclats.  
- 15 01 07: envasos de vidre.  
- 15 01 09: envasos tèxtils.  
- 16 01 03: pneumàtics fora d'ús.  
- 16 01 17: metalls ferrosos.  
- 16 01 18: metalls no ferrosos.  
- 16 01 19: plàstic.  
- 16 01 20: vidre.  
- 16 02 14: equips rebutjats diferents dels especificats en els codis 160209 a 160213.  
- 16 02 16: components retirats d'equips rebutjats diferents dels especificats en el codi 160215.  
- 16 06 04: piles alcalines (excepte 160603).  
- 16 06 05: altres piles i acumuladors.  
- 17 02 01: fusta.  
- 17 02 02: vidre.  
- 17 02 03: plàstic.  
- 17 04 01: coure, bronze, llautó.  
- 17 04 02: alumini.  
- 17 04 03: plom.  
- 17 04 04: zinc.  
- 17 04 05: ferro i acer.  
- 17 04 06: estany.  
- 17 04 07: metalls mesclats.  
- 17 04 11: cables diferents dels especificats en 170410.  
- 19 10 01: residus de ferro i acer.  
- 19 10 02: residus no ferris.  
- 19 12 01: paper i cartó.  
- 19 12 02: metalls ferris.  
- 19 12 03: metalls no ferris.  
- 19 12 04: plàstic i cautxú.  
- 19 12 05: vidre.  
- 19 12 07: fusta diferent de l'especificada en el codi 191206.  
- 19 12 08: tèxtils.  
- 20 01 01: paper i cartó.  
- 20 01 02: vidre.  
- 20 01 10: roba.  
- 20 01 11: teixits.  
- 20 01 34: bateries i acumuladors diferents dels especificats en el codi 200133.  
- 20 01 36: equips elèctrics i electrònics rebutjats diferents dels especificats en els codis 200121, 200123 i 200135.  
- 20 01 38: fusta diferent de l'especificada en el codi 200137.  
- 20 01 39: plàstics.  
- 20 01 40: metalls.  
La capacitat màxima d'emmagatzematge s'estima en 82.800 kg de residus no perillosos. En la pràctica, l'estoc mitjà al llarg de l'any s'ha estimat en un 60 % de la capacitat màxima d'emmagatzematge. Açò és, 49.680 kg de residus no perillosos. S'estima un temps d'emmagatzematge màxim d'1,68 mesos.  
  
Tramitació administrativa  
Amb data 28 de gener de 2014, l'Ajuntament de Riba-roja de Túria remet l'expedient de sol·licitud de llicència ambiental per a l'activitat d'emmagatzematge, classificació i preparació de residus metàl·lics no perillosos, situada al carrer N-III, parcel·la 10-A, nau A-4, del polígon industrial l'Oliveral, del terme municipal de Riba-roja de Túria (València), promoguda per Recuperaciones Roma, SL, a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de prevenció de la contaminació i qualitat ambiental. Aquest expedient consta de: projecte d'activitat, annex al projecte d'activitat, estudi d'impacte ambiental i certificat d'informació pública.  
El tràmit d'informació pública de l'expedient es va dur a terme mitjançant la inserció del corresponent anunci en el Butlletí Oficial de la Província de València número 292, de 9 de desembre de 2013, i la publicació d'un edicte al tauler d'anuncis de l'ajuntament. Una vegada transcorregut el termini de trenta dies, no s'hi van presentar al·legacions al projecte, segons el certificat expedit per l'Ajuntament de Riba-roja de Túria, de data 15 de gener de 2014.  
El 14 de març de 2014, des del Servei d'Avaluació d'Impacte Ambiental, es requereix a l'Ajuntament de Riba-roja de Túria documentació addicional així com una ampliació dels continguts i aclariments a l'estudi d'impacte ambiental i al projecte d'activitat.  
El 4 de juny de 2014 es registra a la Conselleria d'Infraestructures, Territori i Medi Ambient un escrit del promotor, en què remet la documentació sol·licitada.  
  
  
  
Consideracions ambientals  
1r. Una vegada consultada la cartografia temàtica de la Conselleria d'Infraestructura, Territori i Medi Ambient, s'assenyala que:  
a) L'activitat proposada no se situa en l'àmbit de cap espai natural protegit, ni de cap altra figura reglamentada en el desplegament de la Llei 11/1994, d'espais naturals protegits de la Comunitat Valenciana.  
  
b) Encara que l'àrea, d'acord amb la cartografia de riscos (sèrie temàtica de l'antiga COPUT), presenta vulnerabilitat mitjana de l'aqüífer, no es preveuen afeccions sobre les aigües subterrànies, ja que el projecte es desenvolupa a l'interior d'una nau amb solera de formigó i situada en un polígon industrial.  
2n. L'activitat s'exercirà a l'interior d'una nau situada en un polígon industrial consolidat, per la qual cosa el medi està significativament antropitzat. Atés el caràcter industrial de la zona, no s'esperen impactes significatius. Les principals afeccions ambientals associades a l'activitat són les següents:  
a) Afecció a la qualitat atmosfèrica.  
a.1. Sorolls.  
Els sorolls produïts en l'exercici de l'activitat són com a resultat, fonamentalment, del trasbals de vehicles de transport, a la càrrega i descàrrega dels residus i al funcionament de la maquinària instal·lada (cisalla i pelacables). S'estima que els nivells de soroll no superaran els 60 dB, per la qual cosa no s'han previst mesures correctores.  
La nau magatzem no disposa de pont grua, de manera que no es transmeten vibracions a l'estructura de l'edifici. Per a la manipulació i l'emmagatzematge dels materials a les prestatgeries s'empren carretons elevadors que han de ser elèctrics. Les úniques vibracions podran ser generades, de manera puntual, pels vehicles que accedeixen a les instal·lacions per a procedir a la càrrega-descàrrega dels materials.  
En el programa de vigilància ambiental es contempla la realització d'auditories acústiques triennals, és a dir, ben sovint superior a l'exigida legalment, no obstant això no es preveu l'auditoria acústica que s'ha de realitzar a l'inici de l'exercici de l'activitat o posada en marxa, segons el que disposa el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis. La finalitat d'aquestes auditories ha de ser la de comprovar que no se superen els nivells sonors màxims permesos per la vigent Llei 7/2002, de 3 de desembre, de la Generalitat Valenciana, de protecció contra la contaminació acústica. En cas contrari, s'han d'adoptar les mesures correctores adequades.  
a.2. Emissió de gasos.  
Es produeixen en la combustió dels carburants dels motors dels vehicles i, per tant, ha de ser proporcional al temps i al nombre de vehicles en funcionament simultàniament. Durant les operacions de descàrrega, els vehicles utilitzats romandran aturats la major part del temps (motor desconnectat), ja que tan sols en serà necessari el funcionament durant les operacions d'atracada a la bàscula, càrrega-descàrrega de contenidors multi-lift i durant les maniobres d'entrada/eixida del centre. Per a minimitzar els gasos de combustió produïts pels vehicles, aquests s'han de mantindre en bon estat i s'han de sotmetre a les inspeccions legals que els siguen aplicables.  
b) Afecció al terra a causa de possibles infiltracions de lixiviats o de residus líquids.  
Els impactes que l'activitat pot produir en el terra es deuen als possibles vessaments o fugues accidentals de residus líquids i de lixiviats, en la descàrrega dels residus des dels vehicles que els transporten o en els contenidors utilitzats per a l'emmagatzematge. Per a previndre aquesta possible afecció, en l'estudi d'impacte ambiental es proposen com a mesures correctores generals les següents:  
- Barrera de contenció o cubetes adequades per a ser utilitzades com a tanca i evitar l'abocament i desplaçament dels vessaments a l'entorn.  
  
- Arquetes que permeten l'ús de bombes d'impulsió per a l'arreplega de vessaments.  
- Impermeabilització de la solera mitjançant pintures epoxídiques.  
De la mateixa manera, s'estableix que, en cas de produir-se qualsevol abocament accidental de substàncies susceptibles d'originar contaminació, s'ha de disposar d'una arreplegada ràpida mitjançant absorbents, que s'ha de lliurar a un gestor autoritzat de residus.  
El programa de vigilància ambiental inclou una inspecció visual semestral de les àrees d'emmagatzematge (prestatgeries, contenidors, cubetes de retenció, solera) per a comprovar-ne l'estat.  
c) Afecció a les aigües.  
Les aigües residuals generades per l'activitat tenen l'origen en l'ús dels lavabos per part del personal, així com de les derivades de la neteja usual de les instal·lacions, assimilables a domèstiques i que són evacuades a la xarxa municipal de clavegueram. No s'han de produir abocaments voluntaris de residus sobre el terreny com a forma d'eliminació i els vessaments accidentals s'arreplegaran amb absorbents.  
  
Consideracions jurídiques  
El projecte examinat constitueix, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'impacte ambiental i concordants del seu reglament.  
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
L'article 5 de la Llei 2/1989, de 3 de març d'impacte ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc atribuïdes legalment, formule la següent:  
  
Declaració d'impacte ambiental  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, l'activitat d'emmagatzematge, classificació i preparació de residus metàl·lics no perillosos, promoguda per Recuperaciones Roma, SL, que s'ubica al polígon industrial l'Oliveral, carrer N-III, parcel·la 10-A, nau A-4, del terme municipal de Riba-roja de Túria (València), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació aportada, així com els condicionants establits a continuació:  
1. Els residus admesos en l'activitat han de ser els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la inclusió d'aquests no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Els residus gestionats per l'empresa han de ser adequadament emmagatzemats, etiquetats i lliurats a un gestor autoritzat. Es complirà en tot cas el que disposa la Llei 22/2011, de 28 de juliol, de residus i sòls contaminats, i la Llei 10/2000, de 12 de desembre, de residus de la Comunitat Valenciana, la qual cosa inclou l'obtenció de les preceptives autoritzacions administratives per a la gestió de residus que atorga la Direcció General de Qualitat Ambiental d'aquesta conselleria.  
  
3. L'emmagatzematge de pneumàtics fora d'ús es durà a terme en condicions de seguretat i salubritat adequades i en instal·lacions que complisquen, com a mínim, les condicions tècniques establides en l'annex del Reial decret 1619/2005, de 30 de desembre, sobre la gestió de pneumàtics fora d'ús.  
4. Els residus d'aparells elèctrics i electrònics s'emmagatzemaran en zones cobertes, dotades de superfícies impermeables i amb instal·lacions per a l'arreplega de vessaments i, si és procedent, decantadors i netejadors desgreixadors, i es complirà, en tot cas, el que estableix el Reial decret 208/2005, de 25 de febrer, sobre aparells elèctrics i electrònics i la gestió dels residus.  
5. En relació amb les mesures per a la prevenció de la contaminació acústica:  
5.1. La instal·lació de màquines o dispositius que puguen originar vibracions a l'interior dels edificis s'ha d'efectuar amb l'adopció dels elements antivibratoris adequats. No es permetrà la instal·lació ni el funcionament de màquines o dispositius que originen a l'interior de la nau nivells de vibracions que superen els valors màxims establits en la Llei 7/2002, de protecció contra la contaminació acústica.  
  
5.2. Sense perjudici de les auditories acústiques previstes en el programa de vigilància ambiental, s'ha de realitzar una auditoria acústica a l'inici de l'exercici de l'activitat o posada en marxa, segons estableix el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
5.3. Les auditories acústiques les ha de realitzar un organisme de control autoritzat i farà constar els resultats en un llibre de control que estarà a disposició de les administracions competents, d'acord amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica. En cas de superar els nivells sonors permesos per l'esmentada llei o, en cas de ser més restrictius els establits per les ordenances municipals, s'han d'aplicar les mesures correctores pertinents.  
6. Els vehicles utilitzats per al transport intern de l'activitat s'han de mantindre en bon estat, i s'han de sotmetre a les inspeccions legals que els siguen aplicables.  
7. A fi d'aconseguir una adequada evacuació i tractament de les aigües residuals generades en el desenvolupament normal de l'activitat, les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Riba-roja de Túria. Si cal, s'aplicaran els tractaments previs pertinents per a complir amb els límits que establisquen aquestes ordenances.  
8. S'ha de portar un registre documentat del programa de vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquest. Aquest registre documentat ha d'incloure, a més a més, el resultat dels controls i autocontrols periòdics exigibles legalment en el control d'abocaments d'aigües residuals i emissions. La documentació del programa de vigilància ambiental ha d'estar a disposició de les autoritats competents.  
9. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, s'ha de comunicar a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les persones interessades que contra aquesta resolució, pel fet de ser un acte de tràmit, no s'hi pot interposar cap recurs, sense perjudici que s'hi puguen utilitzar els mitjans que en defensa dels seus drets estimen pertinents.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 3 de juliol de 2014.- El director general d'Avaluació Ambiental i Territorial: Juan Giner Corell.»  
  
València, 21 de febrer de 2018.- El director general de Medi Natural i d'Avaluació Ambiental: Antoni Marzo i Pastor.